# Premis Butaca

Els Premis Butaca de teatre i cinema de Catalunya són uns premis teatrals i cinematogràfics catalans, creats l'any 1995 pels conductors d'un programa a la ràdio de Premià de Mar anomenat "Des de la Butaca": Glòria Cid, Toni Martín, Txús Cruz i Andreu Bertran, en reconeixement de les obres de teatre i pel·lícules estrenades a Catalunya. Els finalistes són designats per un jurat d'especialistes i els guardonats són votats directament pel públic, donant veu a l'espectador i legitimant la seva opinió. A més de ser els primers premis de teatre de votació popular de Catalunya, aquest fet els lliura de qualsevol manipulació i els desvincula d'empreses i organitzacions professionalment relacionades amb el món de l'espectacle.
Amb la voluntat de convertir la seva celebració en un esdeveniment de promoció i difusió del fet teatral i situar el públic com l'eix principal d'aquesta difusió, els premis es lliuren, des de 2006, a diverses ciutats catalanes.

## Categories

Des de 2022 es fa entrega de vint-i-cinc premis a les següents categories:
* Muntatge teatral
* Petit format
* Direcció
* Musical
* Espectacle per a públic familiar
* Actor teatral
* Actriu teatral
* Actor de repartiment
* Actriu de repartiment
* Actor de musical
* Actriu de musical
* Actriu revelació
* Actor revelació
* Escenografia
* Il·luminació
* Vestuari
* Caracterització
* Espai sonor
* Text teatral
* Composició musical
* Dansa
* Coreografia
* Intèrpret femenina de dansa
* Intèrpret masculí de dansa
* Honorífic
També s'hi afegeixen de forma excepcional premis especials com el "Premi Butaca a l'estima pel teatre" o el "Premi Butaca a la qualitat i el saber fer".

## Historial

| Edició | Any | Indret |
| I | 1995 | Premià de Mar, Barcelona |
| II | 1996 | Premià de Mar, Barcelona |
| III | 1997 | Premià de Mar, Barcelona |
| IV | 1998 | Premià de Mar, Barcelona |
| V | 1999 | Premià de Mar, Barcelona |
| VI | 2000 | Premià de Mar, Barcelona |
| VII | 2001 | Premià de Mar, Barcelona |
| VIII | 2002 | Premià de Mar, Barcelona |
| IX | 2003 | Pavelló d'Esports de Premià de Mar, Barcelona |
| X | 2004 | Pavelló d'Esports de Premià de Mar, Barcelona |
| XI | 2005 | Pavelló d'Esports de Premià de Mar, Barcelona |
| XII | 2006 | Espai Cúbic, Viladecans, Barcelona |
| XIII | 2007 | Pavelló d'Esports Teresa Maria Roca, Mataró, Barcelona |
| XIV | 2008 | Premià de Mar, Barcelona |
| XV | 2009 | Museu Marítim de Barcelona |
| XVI | 2010 | Artèria Paral·lel, Barcelona |
| XVII | 2011 | Sala Fabià Puigserver, Teatre Lliure, Barcelona |
| XVIII | 2012 | Mercat de les Flors, Barcelona |
| XIX | 2013 | Sala Tallers, Teatre Nacional de Catalunya, Barcelona |
| XX | 2014 | Teatre Principal, Barcelona |
| XXI | 2015 | Espai Lliure, Teatre Lliure, Barcelona |
| XXII | 2016 | Teatre Apol·lo, Barcelona |
| XXIII | 2017 | Mercat de les Flors, Barcelona |
| XXIIV | 2018 | Teatre-Auditori Sant Cugat, Sant Cugat del Vallès |
| XXV | 2019 | Mercat de les Flors, Barcelona |
| XXVI | 2020 | Centre l'Amistat, Premià de Mar, Barcelona |
| XXVII | 2021 | Teatre Monumental, Mataró, Barcelona |
| XXVIII | 2022 | Pavelló d'Esports de Premià de Mar, Barcelona |
| XXIX | 2023 | Pavelló d'Esports de Premià de Mar, Barcelona |
| XXX | 2024 | Pavelló d'Esports de Premià de Mar, Barcelona |
| Edició | Any | Butaca al millor muntatge teatral |
| I | 1995 | Sweeney Todd |
| II | 1996 | Pel davant i pel darrera |
| III | 1997 | Àngels a Amèrica |
| IV | 1998 | Paraules encadenades |
| V | 1999 | La reina de bellesa de Leenane |
| VI | 2000 | La vida es sueño |
| VII | 2001 | Titus Andrònic |
| VIII | 2002 | Escenes d'una execució |
| IX | 2003 | Dissabte, diumenge i dilluns |
| X | 2004 | El mestre i Margarida |
| XI | 2005 | Forasters |
| XII | 2006 | Antígona |
| XIII | 2007 | Plataforma |
| XIV | 2008 | Germanes |
| XV | 2009 | La casa de Bernarda Alba |
| XVI | 2010 | El ball |
| XVII | 2011 | Agost |
| XVIII | 2012 | Incendis |
| XIX | 2013 | Els feréstecs |
| XX | 2014 | L'Orfe del clan dels Zhao |
| XXI | 2015 | El Rei Lear |
| XXII | 2016 | Dansa d'agost |
| XXIII | 2017 | L'ànec salvatge |
| XXIV | 2018 | Sopa de pollastre amb ordi |
| XXV | 2019 | Àngels a Amèrica |
| XXVI | 2020 | Jerusalem |
| XXVII | 2021 | Canto jo i la muntanya balla |
| XXVIII | 2022 | L'oreneta |
| XXVIX | 2023 | Tots eren fills meus |
| XXX | 2024 | El dia del Watusi/La plaça del Diamant |

## Referències

* ↑ «10è aniversari dels Premis Butaca de Teatre i Cinema de Catalunya». premiademar.cat, 02-11-2004. [Consulta: 29 setembre 2024].
* ↑ «Arriba La setmana dels Butaca». premiademar.cat. [Consulta: 29 setembre 2024].
* ↑ «Edició XXVIII». Premis Butaca. [Consulta: 29 setembre 2024].
* ↑ «'Titus Andrònic', Àlex Rigola, Judith Colell, Mercedes Sampietro i Sergi López, Premis Butaca 2001». Vilaweb, 27-11-2001.
* ↑ «L'obra 'Escenes d'una execució', principal guardonada dels VIII Premis Butaca». Vilaweb, 25-11-2002.
* ↑ «Belbel arrasa als premis Butaca 2003». La Xarxa, 25-11-2003.
* ↑ «Rosa Maria Sardà i Ramon Madaula, escollits pel públic com els millors actors». 324, 30-11-2004.
* ↑ «"Forasters", de Sergi Belbel, el gran triomfador dels Premis Butaca de Teatre i Cinema». 324, 29-11-2005.
* ↑ «'Antígona', d'Oriol Broggi, millor muntatge i millor direcció dels Premis Butaca». Vilaweb, 21-11-2006.
* ↑ «'Plataforma', de Calixte Bieito, triomfadora dels Premis Butaca». Vilaweb, 27-11-2007.
* ↑ «L'obra "Germanes" rep el Premi Butaca al millor muntatge teatral». 324, 25-11-2008.
* ↑ «'La Casa de Bernarda Alba', del TNC y del Teatro Español, gana tres premios». El País, 02-11-2009.
* ↑ «L'obra "El ball", gran guanyadors dels Premis Butaca, amb cinc guardons». 324, 01-12-2010.
* ↑ «‘Agost’, de Sergi Belbel, protagonista dels Premis Butaca». BTV, 23-11-2011.
* ↑ «Incendis i La vampira del Raval, estrelles dels premis Butaca». Diari Ara, 27-11-2012.
* ↑ «Els feréstecs, triomfadora dels premis Butaca amb 5 guardons». Diari Ara, 03-12-2013.
* ↑ «'L'orfe del clan dels Zhao fa el ple i s'endú sis estatuetes dels Premis Butaca». Diari Ara, 24-11-2014.
* ↑ «'El rei Lear' i 'Terra baixa' es reparteixen els premis Butaca». El Periódico, 23-11-2015.
* ↑ «‘Dansa d’Agost’ i ‘Molt soroll per no res’, grans guanyadors dels Premis Butaca»., 20-12-2016.
* ↑ «‘L’ànec Salvatge’, dirigida per Julio Manrique, i ‘Scaramouche’, de Dagoll Dagom, triomfen als Premis Butaca». Vilaweb, 27-11-2017. [Consulta: 17 març 2022].
* ↑ «"A.K.A" i "Sopa de pollastre amb ordi" triomfen en els Premis Butaca». 324, 26-11-2018.
* ↑ «David Selvas rebutja el Premi Butaca per la polèmica amb els actors negres a ‘Àngels a Amèrica’». RAC1, 15-07-2019.
* ↑ «'Jerusalem' arrasa als premis Butaca». Diari Ara, 15-12-2020.
* ↑ «'Canto jo i la muntanya balla' triomfa als premis Butaca». Diari Ara, 16-11-2021. [Consulta: 17 març 2022].

## Enllaços externs

* Premis Butaca - Lloc web oficial